2. ลักษณะการประกอบธุรกิจ

ประวัติความเป็นมาและพัฒนาการที่สำคัญ

บริษัท ภัทรลิสซิ่ง จำกัด (มหาชน) ได้จดทะเบียนก่อตั้งเป็นบริษัทจำกัดในปี 2530 โดยมี
ธนาคารกสิกรไทย จำกัด (มหาชน), บริษัท เมืองไทยประกันชีวิต จำกัด, บริษัท ภัทรประกันภัย
จำกัด (มหาชน), บริษัทเงินทุนหลักทรัพย์ ภัทรธนกิจ จำกัด (มหาชน) และ บริษัท สมบัติล่ำซำ
จำกัด เป็นแกนนำในการจัดตั้ง
โดยมีวัตถุประสงค์เพื่อประกอบธุรกิจการดำเนินการจัดหาทรัพย์สินให้เช่าแบบลีสซิ่ง
โดยเน้นการให้เช่าดำเนินงาน (Operating Lease) และเน้นกลุ่มลูกค้าที่เป็นนิติบุคคลเป็นหลัก

ในปี 2531 บริษัทเริ่มดำเนินธุรกิจให้เช่าทรัพย์สินซึ่งส่วนใหญ่เป็นยานพาหนะให้กับลูกค้านิติบุคคล
พร้อมทั้งได้มีการพัฒนาการให้บริการในด้านต่างๆ
เพื่อเป็นการสร้างมูลค่าเพิ่มในการบริการให้กับลูกค้าอย่างต่อเนื่อง อาทิเช่น
บริการซ่อมแซมและบำรุงรักษารถยนต์ ในปี 2539 บริษัทได้เพิ่มทุนจดทะเบียนเป็น 300,000,000
บาท
และนำบริษัทเข้าเป็นบริษัทจดทะเบียนในตลาดหลักทรัพย์แห่งประเทศไทยเพื่อรองรับการขยายตัวของธุรกิจและเพื่อเพิ่มศักยภาพในการแข่งขันให้กับบริษัท

ในปี 2548 บริษัทได้เปลี่ยนแปลงมูลค่าหุ้นที่ตราไว้ของบริษัท จากมูลค่าเดิมหุ้นละ 10 บาท
เป็นมูลค่าหุ้นละ 1 บาท พร้อมทั้งเพิ่มทุนจดทะเบียนจาก 300,000,000 บาท เป็น 450,000,000
บาท ทุนชำระแล้ว 447,369,569 บาท จำนวนหุ้นทั้งสิ้น 447,369,569 หุ้น
ซึ่งการเพิ่มทุนในครั้งนี้จะเป็นหนึ่งในการปรับโครงสร้างเงินทุน
และเป็นส่วนสำคัญสำหรับรองรับการเจริญเติบโตของบริษัทในอนาคต
โดยเฉพาะอย่างยิ่งการเพิ่มทุนครั้งนี้จะทำให้อัตราส่วนหนี้สินต่อส่วนผู้ถือหุ้น ( Debt to Equity )
ลดลงเหลือ 2.59 เท่าจากเดิมที่มีอยู่ 3.36 เท่า
ทำให้สัดส่วนดังกล่าวจะเป็นประโยชน์อย่างสูงต่อผู้ถือหุ้น

อนึ่ง บริษัท ทริสเรทติ้ง จำกัด (Tris) ยังคงได้ปรับเพิ่มอันดับเครดิตองค์กร (Company
Rating) ของบริษัท และหุ้นกู้ไม่มีประกัน (Issue Rating) เป็นระดับ A - จากเดิม BBB +
ซึ่งการได้รับพิจารณาปรับเพิ่มอันดับเครดิตจากบริษัททริสเรทติ้งดังกล่าว
จะเป็นส่วนสำคัญในการหาแหล่งเงินทุนที่ดีขึ้น ทำให้บริษัทมีต้นทุนที่เหมาะสม
และเป็นส่วนสำคัญต่อการออกขายหุ้นกู้ของบริษัทในอนาคต
เพราะการที่บริษัททริสเรทติ้งได้ปรับเพิ่มอันดับเครดิตในช่วงเศรษฐกิจเช่นนี้
ย่อมเชื่อมั่นต่อศักยภาพในการแข่งขันของบริษัทเป็นอย่างดี

นอกเหนือจากนั้นแล้ว นิตยสาร Forbes นิตยสารชั้นนำทางธุรกิจ
ได้คัดเลือกบริษัทที่เป็นบริษัทมหาชน และจดทะเบียนในตลาดหลักทรัพย์ของภูมิภาคเอเชีย-แปซิฟิก
จากทั้งหมด 15 ประเทศ 25,864 บริษัท โดยได้คัดเลือกเฉพาะบริษัทขนาดกลาง
ที่มียอดรายได้ไม่เกิน 1,000 ล้านเหรียญและไม่ต่ำกว่า 5 ล้านเหรียญสหรัฐ จำนวน 11,845
บริษัท ทั้งนี้บริษัท ภัทรลิสซิ่ง จำกัด (มหาชน) ได้รับคัดเลือกให้เป็นหนึ่งใน 11
บริษัทจากประเทศไทย และเป็นบริษัทลิสซิ่งเดียว ที่ได้รับรางวัล Asia’s Best Under a
Billion รางวัลนี้ได้แสดงให้เห็นถึงการดำเนินงานต่างๆ
ตลอดจนการกำกับดูแลกิจการที่ดีของบริษัทจนเป็นที่ยอมรับในระดับสากล

การประกอบธุรกิจ

ในปี 2548 บริษัทไม่มีการเปลี่ยนแปลงลักษณะการประกอบธุรกิจ ผลิตภัณฑ์ การบริหารและการตลาด
แต่อย่างใด บริษัทยังคงมุ่งเน้นการดำเนินธุรกิจให้เช่าทรัพย์สินแบบลิสซิ่ง (Leasing)
ในลักษณะการเช่าดำเนินงานเป็นหลัก
ด้วยวิธีการจัดหาทรัพย์สินประเภทยานพาหนะเป็นส่วนใหญ่ให้กับผู้ประกอบการที่เป็นนิติบุคคล อาทิ
รถยนต์สำหรับผู้บริหาร รถยนต์ส่วนกลางประจำสำนักงาน รถยนต์บริการให้เช่าช่วง
และรถยนต์เพื่อการพาณิชย์อื่นๆ เป็นต้น นอกจากนี้ ยังให้เช่าทรัพย์สิน ประเภท เครื่องจักร
คอมพิวเตอร์ และอุปกรณ์ทั่วไป โดยมีอายุสัญญาเช่าตั้งแต่ 3 ปีขึ้นไป

โครงสร้างรายได้

รายได้หลักของบริษัทมาจากค่าเช่ารับจากสัญญาเช่าดำเนินงาน ในลักษณะบริการแบบ PFL รวมทั้งรายได้อื่นๆ จาการบริการเสริมของ PFL ในช่วงปีหลังๆ นอกจากนี้ลูกค้าของบริษัทยังกระจายไปตามอุตสาหกรรมประเภทต่างๆ หลายอุตสาหกรรม จึงเป็นการกระจายความเสี่ยงเป็นอย่างดี

รายได้ของบริษัท จำแนกตามสัญญาเช่ารายได้ของบริษัท ตั้งแต่ปี 2545 –2548

+-----------------------+------+------+------+------+-------+------+
|                       | ต    |      | ต    |      | ต.ค   |      |
|                       | .ค.4 |      | .ค.4 |      | .47-ก |      |
|                       | 5-ก. |      | 6-ก. |      | .ย.48 |      |
|                       | ย.46 |      | ย.47 |      |       |      |
+-----------------------+------+------+------+------+-------+------+
|                       | ล้า   | %    | ล้า   | %    | ล     | %    |
|                       | นบาท |      | นบาท |      | ้านบาท |      |
+-----------------------+------+------+------+------+-------+------+
| ร                     | 1,00 | 9    | 1,28 | 9    | 1,4   | 9    |
| ายได้การให้เช่าทรัพย์สินตาม | 1.67 | 2.18 | 8.75 | 1.24 | 71.95 | 3.88 |
|                       |      |      |      |      |       |      |
| สัญญาเช่าดำเนินงาน       |      |      |      |      |       |      |
+-----------------------+------+------+------+------+-------+------+
| ร                     | 1    | 1.39 | 1    | 1.24 | 24.98 | 1.59 |
| ายได้การให้เช่าทรัพย์สินตาม | 5.07 |      | 7.58 |      |       |      |
|                       |      |      |      |      |       |      |
| สัญญาเช่าทางการเงิน      |      |      |      |      |       |      |
+-----------------------+------+------+------+------+-------+------+
| รายได้อื่น               | 6    | 6.44 | 10   | 7.52 | 71.05 | 4.53 |
|                       | 9.94 |      | 6.18 |      |       |      |
+-----------------------+------+------+------+------+-------+------+
| รวมรายได้              | 1,08 | 10   | 1,41 | 10   | 1,5   | 10   |
|                       | 6.68 | 0.00 | 2.51 | 0.00 | 67.98 | 0.00 |
+-----------------------+------+------+------+------+-------+------+